

[image: Kirjan “Ponijengin päätös” kansikuva]







ALKUSANAT


Kirjan tarina on fiktiivinen ja tapahtumat hevosiin, talleihin, kilpailuihin tai ihmisiin ovat sattumanvaraisia. Sarjan inspiraation lähteenä on kirjailijan nuoruuden ratsastusharrastus ja elinikäinen rakkaus kaikkiin eläimiin.




Tarinassani tärkeintä on kertomus, joten toivottavasti saan kirjailijana anteeksi jotkut epätarkkuudet kilparatsastuksen maailmassa. Hyviä lukuhetkiä!


Seija Irmeli Kaisto


Sarjan julkaisut:




	 Laura muuttaa maalle


	 Lauran kesä


	 Laura kilpailee ’


	 Lauran hevostalli


	 Lauran päätös


	 Eläinlääkäri Laura


	 Kilparatsastaja Laura


	 Ponijengin päätös


	 Lauran matkassa (tulossa 2025)













PÄÄOSISSA




	 Laura, Maarit ja Magnus Andersen. Perhe. Magnus omistaa Tanskassa Knab Champ hevostallit, Maarit asuu Suomessa ja hoitaa Lauran hevostallia. Laura valmentautuu isänsä tilalla, jossa hänellä on oma talo.


	 Anne Niittykumpu, Lauran lapsuuden ystävä, eläinlääkäri ja valmentautuu myös Tanskassa, asuu Lauran talossa.


	 Erik ja Antti Kuusi. Poika ja isä. Molemmat ovat eläinlääkäreitä, Antilla on takanaan kansainvälinen kouluratsastusura. Erik valmentautuu Tanskassa kenttäratsastukseen ja on Lauran lapsuudenystävä.


	 Riikka Thomason – Sihvonen, Lauran lapsuudenystävä. Naimisissa Joonas Sihvosen, Nato upseerin kanssa. Riikka valmentautuu Tanskassa. Riikan vanhemmat ovat Marjo ja merikapteeni Thomas.


	 Stella Sihvonen, Joonaksen sisko. Tekee Tanskassa hevosfysioterapeutin töitä. Asuu Lauran talossa


	 Leena ja Suvi Lehtonen, äiti ja tytär. Suvi on aiemmin ollut Lauran suojatti ratsastuksen saralla. Hän valmentautuu Tanskassa ja asuu Lauran talossa, Leena työskentelee ratsastuspukineiden parissa Suomessa.


	 Lucas Andersen - Rotte ja Line Andersen, poika ja äiti. Lucas on kilparatsastaja ja asuu Tanskassa, Line johtaa eläinfysioterapiaa KC talleilla ja on eläinlääkäri


	 Lauro Bianchi, kilparatsastaja Italiasta, myös ratsuttaja


	 Nora Andersen, Nora täti. KC tallin taloudenhoitaja


	 Gert setä, KC tallien johtava ratsumestari ja entinen kenttäratsastuksen olympiakilpailija


	
 Jos Ronden Hoek, KC tallien johtava eläinlääkäri


	 Aad Hoen, ratsuttaja Hollannista


	 Connor Envoy, olympiaratsastaja ja valmentaja Irlannista


	 Tallimiehet Roger ja Bert, pariskunta


	 ”Alkuperäinen ponijengi”: Laura, Anne, Riikka, Suvi, Stella ja Erik. Myöhemmin lisäksi Satu, Lauro, Aad ja Lucas











PÄÄOSISSA HEVOSET JA PONIT




	 Helmin Musta, Lauran iäkäs poni


	 De Pinte Hercules, Lauran, aiemmin Riikan, iäkäs poni


	 Summercove Jambo, Erikin iäkäs poni


	 Knab Champ Rosco, Lauran poni


	 Shining Moon, Lauran shetlanninponi


	 Knab Champ Serbi, Maaritin ratsu, Laura valmentaa


	 Knab Champ Sissel, Lauran ja Riikan ratsu, Riikka valmentaa


	 Knab Champ Prinsess, Annen omistama tamma


	 Knab Champ Daddy Cool, Annen valmentama, omistaja KC-tallit


	 Knab Champ Dylan, Lauran omistama, valmentaa Erik


	 Knab Champ Lordi, Antin ja Erikin omistama, valmentaa Lauro


	 Sweebroek Jamaal, arabiori, omistajat Laura ja Lucas


	 Aminah Arabian Knight, arabitamma, omistaa ja valmentaa Lucas


	 Knab Champ Heavy Black, omistaja ja valmentaja Magnus


	 Knab Champ Serena 2, omistaa Lauro


	 Friesland Donate ja Beta, knabstrubber ponit, omistaa Laura


	 Meri ja Sea, saksanpaimenkoirat


	 sekä lukuisia hevosia ja henkilöitä, jotka eivät mahtuneet tähän mainittavaksi










LUKU 1



CONNOR ENVOY


”Olen teidän uusi valmentajanne olympialaisiin.” Connorin tunnistimme valokuvista ja kilpailuista. Hän oli pieni ja lähes hintelä noin 65-vuotias mies. Hiuksensa olivat jo luonnollisesti harmaat, hän kuitenkin värjäytti niitä yhä mustaksi. Pienet viikset koristivat ylähuulta ja toisessa korvassa oli kultainen nappi. Hän oli pukeutunut kalliinpiin mahdollisiin vaatteisiin yllään puolipitkä toppatakki, tyylikkäät maastokuviolliset sivuraidalliset housut ja valkoinen poolopusero. Kultainen paksu ketju pilkotti toppatakin kauluksesta. Jalassaan hänellä oli mustat teddyvuorelliset nahkasaappaat, joihin oli kirjailtu kultalangalla hyppäävän hevosen kuva. Mikään hänen asunsa ei ollut kaupasta, vaan hän oli omasta vaatemerkistään tunnettu. ”Melkoiset kesävaatteet”, kuiskasi Erik. Connor aloitti: ”Jätämme tutustumisen tuonnemmaksi ja opettelen vähitellen vaikeat suomalaiset nimenne. ”


”Mennään asiaan, tuokaa ratsunne kentälle ja katson mitä te osaatte”, Connor määräsi. Hänen puhettaan ja vahvaa irlantilaista murrettaan oli hieman vaikeaa ymmärtää mutta vähitellen totuimme. ”Ja pitäkää kiirettä!” Lähdimme reippaasti tallille, ratsumme olimme jo harjanneet sekä valinneet varusteemme. Lämmitin Serbin, Anne Daddy Coolin, Erik Dylanin, Suvi Prinsessin, Riikka Sisselin ja Lauro Lordin. Ratsastimme harjoituskentälle, jossa oli trippeli, kaksois- ja kolmoissarjat nostettuna äärimmilleen.


”Mitä ihmettä”, kertoi Connor. ”Eihän teillä ole edes kannuksia tai raippoja. Ei tuollaisilla varusteilla ratsasteta.” Aloitin radan Serbin kanssa, olin pukenut vain harjoituskuolaimet ja erittäin kevyen satulan. Ensimmäinen trippeli oli aivan liian korkea Serbille, mutta se ylitti sen onnistuneesti, heittäen takajalat ylös. Kaksoissarja ylittyi juuri ja juuri. Kolmoissarja oli täysin mahdoton, matalalle Serbille. Päätin antaa Serbin yrittää koska se oli jo nostanut korvansa eteenpäin ja en olisi sitä ehtinyt pysäyttämään. Nousin kevyeen istuntaan ja tarrasin Serbin harjaan kiinni, muutoin olisin pudonnut. Se joutui ottamaan sarjoilla 3 laukka-askelta mutta ilman mitään pakotetta, Serbi hyppäsi puhtaasti ylitse. Kiitin ja taputtelin ratsuani. ”Upea Serbi, nämä olivat elämäsi korkeimmat hypyt.”

”Todella heikko suoritus”, kertoi Connor. ”Jatkossa laitat kaksoiskuolaimet sekä kannukset, tuosta tammasta saa kyllä enemmän irti, kun vähän pakottaa, nythän se menee kuin laiska aasi.” En vastannut mitään, jolloin hän vielä hermostui enemmän. ”Koita saada tikkumaisiin pohkeisiisi voimaa, potkaise tyttö kunnolla.” Nyökkäsin kiitoksena, en tietenkään potkaissut ja sain luvan poistua radalta.


Anne lähti Daddy Coolin kanssa harjoitusesteille. Ilman mitään ongelmia ratsukko hyppäsi nopeasti ja korkeasti esteet. Cool ei lainkaan riistänyt tai ollut vaikea, mutta nopea se oli. ”Toinen tyttö, jolla ei ole mitään tajua ratsastuksesta, mitä ihmettä te olette opetelleet. Tuo ori olisi kunnon kurinpalautuksen tarpeessa, sehän on aivan hillitsemätön”, huusi Connor. Anne rauhalliseen tapaansa kiitteli Coolia ja ratsasti kentältä pois. Connor huusi Annen jälkeen. ”Yleensä valmentajaa kiitetään ennen kuin poistutaan harjoituksesta. Anne kääntyi ja pyysi anteeksi, kiittäen. ”Poistu silmistäni”, määräsi Connor.


Samaan tapaan tuo harjoitus jatkui, Lauron ratsastus oli kaunista ja esteet ylittyivät. ”Sinä oletkin se italialainen ratsuttaja, mutta osaatko itse mitä opetat.”


Connor sentään hyväksyi Lordin sanoen. ”Ei tuo ihan mahdoton ole mutta vauhtia pitää saada lisää, ei se ihan makaronien syöjän tapaan tule.”


Erik onnistui loistavasti mutta valmentajamme ei ollut tyytyväinen. ”Pieni ori ja pitkä mies, te näytitte naurettavilta.” Suvin tyyliä ratsastaa Connor haukkui. ”Sinähän olet varsinainen pehmo, ei tapasi sovi kilparatsastukseen. Yleisö haluaa nähdä vauhtia ja vaarallisia tilanteita. Seuraavana otetaan sähköpiiska, jos ei ala sujua.” Suvi pyöritteli silmiään ja huomasin muutaman kyyneleen. Hän sai vaivoin kiitettyä. ”Poistu kentältä, ei tuollaista viitsi katsoa, iso tyttö ja itkee”, pilkkasi Connor. Erik kuiskasi minulle: ”Kohta joku muu itkee.” Olin samaa mieltä. Valitettavasti Connor näki kuiskauksen. ”Jos pitkällä pojalla on jotakin asiaa, se sanotaan ääneen, mutta parempi olla hiljaa.” Erik ei raivoltaan saanut vastatuksi mutta nyökkäsi.


”Jatkamme huomenna harjoituksia, mutta illalla on palaute, katsotaan minun olympiaratsastukseni ja jaan teille metalliset kannukset sekä kuolaimet, joilla saatte vauhtia hevosiin. Huomenna käytämme sähköpiiskaa noille takajaloille, saadaan ratsuista irti kaikki mahdollinen.”


Connor lähti sisälle tuulesta pois ja nauttimaan Nora tädin valmistamasta irlantilaisesta lounaasta, koska hän ei pitänyt tanskalaisesta ruoasta. Kiltti tätini valmisti Connorin pyytämiä annoksia.


Tallilla vetäydyimme kahvihuoneeseen ja keskustelimme vakavasti. Suvi vuodatti kyyneliä, niin järkyttynyt hän oli. ”Minä lähden ainakin kotiin ja vien Prinsessin mennessäni”. Lucas, joka oli ollut seuraamassa harjoituksia, lohdutteli häntä. ”Kyllä tämä tästä selviää, vai mitä Laura.” Harmittavasti isäni oli Hollannissa Blackyn kanssa valmentautumassa ja päätin antaa hänen harjoitella rauhassa. Etsin sähköisestä järjestelmästämme Connorin sopimuksen. ”Täällä lukee, ettei valmennuksessa käytetä kovia pakotteita ja noudatetaan Knab Champ tallin eläinsuojelumääräyksiä.” Ihmettelin kovasti miksi Connor oli palkattu mutta ymmärsin kyseessä olevan jonkun palveluksen, jonka isäni oli nyt palauttanut. ”Onneksi Magnus on tehnyt hyvän sopimuksen.” Teimme päätöksen. ”Olemmeko samaa mieltä?” Kaikki vastasivat ”Kyllä.” Sovimme vielä antavamme valmentajallemme mahdollisuuden. ”Katsotaan miten iltamme sujuu.”


Palaute alkoi melko mukavasti. Nora tätini oli tuonut saliin illallista ja Connor oli hyvällä tuulella, ilmeisesti muutaman snapsin avulla. Katsoimme Connorin ja O’ Hara Starlightin vuosien takaista olympia suoritusta jota Connor selosti. Star kuolasi voimakkaasti ja Connor ratsasti raskaasti. Emme hyväksyneet hänen ratsastustaan ja Star näytti pelästyneeltä ja stressaantuneelta koko suorituksen ajan.


”Nyt on sana vapaa, mitä huomasitte tästä suorituksesta, jolla voitin pronssimitalin olympialaisista”, kannusti Connor ja selkeästi odotti kehuvia sanoja. ”Miksi Star kuolasi noin runsaasti”, kysyin. Connor naurahti ja kertoi sen vain olevan innostunut esteistä. ”Mikäli haluatte koskaan menestyä yhtä hyvin, noudatatte ohjeitani.” Hän ryhtyi esittelemään kehittämiään kannuksia ja valmennuksessa käytettäviä sähkötuotteita.


Seurasimme videoita hänen koulutusmenetelmistään. Näimme paljon väkivaltaa ja sellaista mikä ei nykyaikaiseen kilparatsastukseen kuuluisi. ”Harjoittelemme jatkossa lähes mahdottomilla esteillä, olympialaisissa ne ovat selkeästi helpompia, mutta jos nämä onnistuvat, pärjäätte olympialaisissakin.”


Erik kertoi suomeksi. ”Olen nähnyt tarpeeksi.” Kiitimme valmentajaamme, joka palasi snapsien ja Nora tädin herkkujen ääreen. Tilaisuus päätettiin siihen ja jätimme kaikki ottamatta metalliset kannukset. ”Mennäänkö Lauran talolle juttelemaan”, kysyi Lauro.


Erik teki pihalleni nuotiopaikkaamme tulet ja istuimme siinä pitkään. Riikka puhui ensin.” Tilanne on pahempi kuin olisin arvannut. En ole ikinä käyttänyt tuollaisia välineitä Sisselin kanssa ja meillä on jo olympiapaikka.” Lauro kertoi Connorin taustoista. ”Hän sai myöhemmin viiden vuoden kilpailukiellon pakotteiden käytöstä. Tapasin hänet ollessani italiassa valmentamassa kilparatsastajia ja jouduin tekemään hänestä ilmoituksen.” Lucas muisti Connorin valmentaneen Hollannissa. ”Hän ei sen jälkeen tainnut saada valmennuspaikkoja ja Line kertoi minulle Connorin pyytäneen tätä paikkaa Magnukselta.”


Päätimme lähteä Connorin talolle keskustelemaan asiasta. Riikka kertoi:” Connorilla on sitten äkkinäinen temperamentti.” Vihasin tällaisia konflikti tilanteita mutta koska olin Magnuksen kanssa osaomistaja KC- tallilla, asia tuli hoitaa.


Yritin miettiä mistä saisimme uuden valmentajan, eikä yksikään henkilö tullut mieleeni. Paitsi… Otin pari pikaista puhelua ennen lähtöämme sekä kävin hyvän nopean neuvottelun Aadin kanssa.


Pyysin turvamiehen autollaan mukaan ja Erik ajoi minun Jeeppiäni, Riikka, Lauro ja Anne kyydissään. Suvi jäi Lucaksen kanssa koska hän oli vieläkin itkuinen. Valmistelin automatkalla sähköistä lomaketta, tarkistin Connorin työsopimuksen ehdot ja tein sovitteluehdotuksen. Lucas lähti käymään äitinsä Linen, Gert-sedän ja Jos eläinlääkärimme luona. ”Pyydä sähköisesti allekirjoitus ehdotukseeni, koska itse en uskalla yksin näin isoa päätöstä tehdä.” Lucas lupautui.


Olin lähettänyt tekstiviestin Connorille ja pyytänyt lupaa tulla keskustelemaan koulutuksellisista seikoista. Sain luvan ja Connor odotti jo meitä pihalla. ”Tulkaahan sisälle, teillä taitaa olla anteeksipyydettävää ja ottakaa samalla mukaan kannukset, uudet kuolaimet ja kokeiluun sähköpiiskat.” Meidät pyydettiin saliin istumaan ja Connor alkoi oman esitelmänsä, jolle ei tullut loppua. Nousin seisomaan ja pyysin puheenvuoroa.


”Ohessa on KC-tallimme osalta irtisanomisilmoitus sekä sovitteluehdotus sinulle. Syyt on lueteltu tässä ja allekirjoittajana olen minä tallin osaomistajana, koko tiimin puolto sekä hetken kuluttua toivottavasti saamme myös kolmen tallimme asiantuntijan vahvistukset työsopimuksesi välittömään purkuun”. Samassa kilahti allekirjoitukset Jos:ilta, Lineltä ja Gertiltä ja Magnus lisäsi vielä oman allekirjoituksensa, vaikka emme olleet häntä häirinneet. Hän oli huomannut sähköisestä järjestämästä kirjelmämme. Magnus oli lisännyt purkuun vielä alkoholin käytön koulutustilanteessa.


Connor valahti kalpeaksi ja sen jälkeen kirkkaan punaiseksi. Hänelle oli todella vaikeaa hillitä itseään. Yritin rauhoitella tilannetta. ”Olemme toki esittäneet sovitteluehdotuksen, jos luet sen.” Sovittelussa maksettiin koko sopimusajalta palkka, lomarahat mutta sakkoa emme maksaisi palkan lisäksi. Hän saisi asua vielä 6 kuukautta tallimme omistamassa talossa kylällä. Connorin omat hevoset olivat sen talon tallissa ja laitumella, joten en voinut edellyttää liian nopeaa muuttoa. Näytin myös kohdan salassapitovelvollisuudesta. ”Koska syy on ikävä ja siitä saattaisi koitua haittaa sinun maineellesi, olemme valmiita pitämään tämän sopimuksen salassa ja hyväksymme sinun pyyntösi irtisanoutua itse. ”


Connor hermostui täysin. ”Mikä sinä kuvittelet olevasi. Typykkä, joka on juuri ja juuri täysi-ikäinen ja poniluokista vasta päässyt eroon.” Hän otti muutaman askeleen minua kohti, melko uhkaavan näköisenä. ”Tiedätkö että tekisi mieleni pyyhkiä sinut maanrakoon juuri nyt, ei tarvittaisi kuin yksi käden heilautus.” Erik astui väliimme. ”Et enää ikinä huuda tai uhkaile Lauraa tai ketään muutakaan naista. Mikäli haluat uhkailla, uhkaile minua.” Connor otti käteensä lähimmän lasisen maljakon ja heitti sen seinään. Turvamies astui näkyville. ”Nyt riittää”. Hän pyysi joko allekirjoittamaan tai kieltäytymään. Saimme allekirjoituksen kiroilun säestyksellä. Turvamies pyysi avainkortit, tallin järjestelmän tabletin sekä tallimme puhelimen. Connor heitti kaikki lattialle, josta turvamies ne nosti. Rikkoutuneen tabletin ja puhelimen päätin unohtaa.


”Menkää, olette kotirauhan piirissä ja en halua teitä enää kodissani nähdä. Takaan ettei kukaan teistä tule menestymään, minulla on paljon ystäviä maailmalla.” Yritin vielä tarjota kättäni sovinnon merkiksi mutta se ei kelvannut.


Poistuimme ja päästyämme talosta ulos, Connor heitti vielä metallisen jalustimen Erikiä kohden. ”Siinä on sinulle kloppi jotakin uhkausta.” Turvamiehemme asettui peräämme ja saimme lähteä rauhassa. Hän otti jo autossa pois ajaessamme KC- tallin portinvartijalle yhteyden ja merkitsi Connor Envoyn poissa pidettäväksi ja määräsi lisävartioinnin meidän talollemme. ”Tunnen tuon Connorin, hän ei jätä asiaa tähän ja voi yrittää jotakin, teillä on vartin kuluttua vartijat paikalla.”


Tunnelma oli kotiin palatessamme aika raskas. ”Mennään saunaan kartanolle ja jutellaan, minulla voi olla jotakin mukavia uutisia”, kerroin. Saunomisen jälkeen istuimme terassilla, Nora täti, Line ja Gert setä seurassamme. Myös eläinlääkärimme, Jos ehti paikalle. Nautimme tanskalaiset voileivät ja salaattia. ”Kerro jo Laura”, komensi Anne. ”Maarit tulee valmentamaan harjoitusratsumme niiden ensimmäiseen kilpailuun, joka on kuukauden kuluttua, hän sai järjestymään vapaan ja on täällä ylihuomenna.” Ponijengi ilostui. ”Loistava valmentaja, loistava päätös.” ”Aad:in kanssa tehdään uusi sopimus. Ojensin Aadille sopimuksen, joka tarkoitti hänelle vakituista apuvalmentajan paikkaa ja runsasta rahapalkkaa. Hän allekirjoitti sen epäröimättä. ”Kiitos paljon luottamuksestanne.”


”Miten käy meidän olympialaisten”, kysyi Suvi. Mainitsin Maaritin pääsevän uudelleen valmentamaan kaksi kuukautta ennen kilpailuja yhdessä Magnuksen kanssa. ”Gert setä on luvannut valmentaa toistaiseksi olympiaratsujamme ja meitä.” Taas hihkumista ja Gertin selkään taputtelua. Gert oli selvästi tyytyväinen. ”Jos tällainen vanha ukko kelpaa niin kiitos vaan.” Halasin häntä. ”Sinusta ei saa ikinä vanhaa ja kokemuksesi maastoratsastuksen olympiaradalta on meille tärkeää.” Kerroin vielä uutisen. Kenttäratsastuksen kouluosioon saamme tutun valmentajan, eli Helmut Schultzin.” ”Upeaa, näillä mennään ponijengi.”

